        ร้านนี้มีแต่คนแนะนำให้มาลอง หลายเสียงจนต้องมาลองเองค่ะ ว่าอร่อยแค่ไหน อุ๋มกด GPS มานะคะ เมื่อใกล้ถึงร้าน เราจะเห็นป้ายทางด้านขวามือ เป็นที่จอดรถของทางร้านค่ะ จอดรถไว้ก่อนตรงนี้ แล้วนั่งรถตากลมชมทุ่งนาของทางร้านไปต่อถึงตัวร้าน รถจะมีเข้าออกตลอด ถ้าทานเสร็จ เราจะกลับไปที่จอด ก็แจ้งทางร้านได้เลยค่ะ จะมีรถมารับไปที่จอดรถค่ะ ระหว่างทางขับมาก็เป็นทุ่งนา คิดว่ามั่วซะแล้ว ทางค่อนข้างเปลี่ยวเชียวแหละ ถ้าขับมาคนเดียว อุ๋มวกรถออกแน่ๆค่ะ 

	พอมาถึงเราจะเห็นคนรอรถกลับที่จอดรถเยอะมากค่ะ เราลง เค้าขึ้น สลับกัน ลูกค้าที่ร้านเยอะมาก เป็นร้อยคนได้ ถามพนักงานว่าอาหารนานมั้ย ตอบมาก็แทบทรุดค่ะว่า 45 นาทีขั้นต่ำค่ะ แต่มาแล้วก็เลยอยากลอง ว่าจะอร่อยจริงแบบที่คนเค้าว่ากันหรือไม่ 

เมนู:
-	ข้าวผัดมันปู นี่มาจานแรกเลยหลังจากผ่านไป 50 นาที โอ้ว นานอะไรเบอร์น้านนน เป็นข้าวผัดใส่พริกค่ะ อร่อยดี แปลกดีค่ะ แต่ทานตอนท้องว่า แสบท้องอะดิ กับข้าวอย่างอื่นก็ไม่รู้จะมานานแค่ไหน ทานข้าวผัดไปก่อน

-	แกงส้มไข่ปลาเรียวเซียว เมนูต่อมา เผ็ดอีกเหมือนกัน แสบท้องอยู่แล้ว ก็เข้าไปซ้ำที่เดิม ตอนแรกก็ไม่รู้ว่าข้าวผัดเมนูแรกจะเผ็ดนี่นา ไข่ปลาก็จะน้อยไปไหนเนี่ย ตักมาเจอกระเฉดทั้งนั้น แต่รสก็กลางๆ ไม่ประทับใจมากเท่าไหร่ค่ะ

-	ปลาพล่า ตะไคร่เยอะดี ชอบค่ะ ส่วนถ้าไม่ราดน้ำ ก็อร่อยแบบเปรี้ยวนิดๆ กลิ่นผักออกเลยเวลาเคี้ยว ถ้าราดน้ำ จะออกหวานอมเปรี้ยว เคี้ยวถั่วแบบมันๆ จานนี้ก็โอเค ไม่โอเคตรงรอนานนี่แหละค่ะ 

-	ปูนิ่มผัดผงกะหรี่ มาจานสุดท้ายเลย ตัวปูนิ่มอร่อยค่ะ ได้เยอะนะคะ แต่จานสุดท้ายก็อิ่มแล้วอ่ะ หลังจากที่ใช้เวลานั่งมาเป็นชม.ละ จานนี้เลยทานน้อยสุดเลย 

        ร้านนี้ลูกค้าค่อนข้างเยอะ เป็นร้านใหญ่ค่ะ ถ้ามาตอนท้องว่าง ก็เป็นลมไปเลยค่ะ หาอะไรมารองท้องสักนิดนะคะ อุ๋มไปถึงร้านช่วงทุ่มครึ่ง เป็นช่วงพีคของทางร้านเลยมั้งคะ สำหรับรสชาติอาหารก็ถือว่าโอเค ไม่โดดเด่นมาก ที่สั่งวันนี้ก็ยังไม่เจอที่ชอบมาก ๆ สักจานเลย แต่ก็สนุกกับการนั่งรถชมวิว ดูอากาศท้องนาที่บริสุทธิ์ที่หายากที่กรุงเทพฯนะคะ ^_____^
